Rendkívüli települési támogatás

Részletes tájékoztatás az ügymenetről:
Rendkívüli települési támogatásban részesíthető az a személy, aki önmaga illetve családja átmeneti létfenntartásáról alkalmanként jelentkező többletkiadás miatt más módon nem tud gondoskodni: 

A többletkiadás adódhat:

a.) tanulói, hallgatói jogviszonyban álló gyermek tanévkezdési kiadása 

b.) a gyermek fogadásának előkészítéséhez 

c.) iskolai táborok, kötelező – térítési díjjal működő iskolai programok 

d.) elemi kár esetén felmerült költség 

e.) eseti magas gyógyszerköltség 

f.) legalább 5 napot elérő vagy meghaladó kórházi kezelés költsége 

g.) téli tűzelővásárlás 

h.) rendszeres pénzellátás folyósítását megelőző ellátatlan időszak 

i.) temetési költség 

j.) egyéb a fentiekbe nem sorolt rendkívüli élethelyzet 

Jogosultsági feltételek:

· Rendkívüli települési támogatásban részesíthető az a személy, aki önmaga illetve családja átmeneti létfenntartásáról bekezdés a.) - d.) és f)-i) pontjában meghatározott, alkalmanként jelentkező többletkiadás miatt más módon nem tud gondoskodni és a családjában az egy főre jutó havi jövedelem nem haladja meg a szociális vetítési alap összegének 650 % egyedülálló esetén 700%-át. 

· Rendkívüli települési támogatásban részesíthető az a személy, aki önmaga illetve családja átmeneti létfenntartásáról a (4) bekezdés e.) pontjában meghatározott, eseti felmerülő magas gyógyszerköltség miatt nem tud gondoskodni és nem jogosult közgyógyellátásra, és akinek esetenkénti gyógyszerkiadása meghaladja a 6.000.- Ft-ot és a családjában az egy főre jutó havi jövedelem nem haladja meg az szociális vetítési alap összegének 650 % -át, egyedülálló esetén 700 %-át.
A rendkívüli települési támogatás mértéke:

· A rendkívüli települési támogatásban egyszeri összegét a (4) bekezdésben meghatározott esetekben – a rászorultsághoz igazodóan 10.000- 75.000.- Ft terjedő összegben, lehet megállapítani.

· Kivételes esetben a rendkívüli élethelyzetbe került kérelmező részére, jövedelemhatártól függetlenül évente egy alkalommal maximum 150.000.- Ft erejéig támogatás nyújtható. 

· Rendkívüli és azonnali segítséget igénylő esetben a polgármester jövedelemhatártól függetlenül 75. 000 Ft-ig terjedő önkormányzati segélyt adhat.
· A temetési költségre adható rendkívüli települési támogatásban összege nem lehet kevesebb a helyben szokásos legolcsóbb temetés költségének 25%-ánál
A kérelem, a www.telki.hu oldalon, a Nyomtatványok/ Igazgatás gombra kattintva található meg. 
A kérelemhez csatolni kell:
1. kérelmező és családtagjai (kérelmezővel egy háztartásban életvitelszerűen együttlakó közeli  hozzátartozók) jövedelemigazolásait az alábbiak szerint:

· rendszeres jövedelem esetén a kérelem benyújtását megelőző hónap jövedelmét,(munkabér, családi pótlék, GYES, GYET, tartásdíj)  

· nem rendszeres jövedelem, illetve vállalkozásból, őstermelésből származó jövedelem esetén a  kérelem benyújtását megelőző tizenkét hónap jövedelmét,

2. nyugdíjban, nyugdíjszerű ellátásban részesülő kérelmező esetén az illetékes Nyugdíjfolyósító Igazgatóság értesítését a tárgyév január 1. napján érvényes nyugdíj összegéről.

3. 16. éven felüli gyermek részéről iskolalátogatási igazolást,

4. eseti gyógyszertámogatás igénylése esetén, háziorvosi igazolást a gyógyszerköltségekről 

5. temetési költség támogatásához az elhunyt halotti anyakönyvi kivonatát és a temetési számlákat.

6. Egyedülálló szülő esetében kérelem benyújtásakor igazolni/csatolni kell

- az egyedülállóság tényére vonatkozó nyilatkozatot, az egyedülálló szülő által igényelt és részére folyósított magasabb   összegű családi pótlék igazolását,

- a gyermek elhelyezésére vagy ideiglenes hatályú elhelyezésére vonatkozó bírósági döntést, a gyermektartásdíj megállapításáról rendelkező, vagy az egyezséget jóváhagyó bírósági ítélet vagy végzés másolatát, illetve a rendszeresen folyósított, átutalt, kézbe kapott összeg igazolását.
Hitelt érdemlő jövedelemigazolások:
A rendszeres jövedelmeknél:
· a Magyar Államkincstár, az állami foglalkoztatási szerv, az önkormányzat, a nyugdíjfolyósító szerv, illetve a kormányhivatal által folyósított ellátásoknál postaszelvény/bankszámlakivonat,

· kereső tevékenységből származó, illetve egyéb rendszeres jövedelmeknél a munkáltató által kiállított jövedelemigazolás vagy fizetési jegyzék nyújtható be.

Vállalkozásból származó jövedelem esetén:
· a könyvelő által kiállított dokumentum nyújtható be: a kérelem benyújtását megelőző 12 havi nettó jövedelem havi bontásban,

· 16. életévet betöltött gyermek esetén az oktatási intézmény igazolása a nappali oktatás munkarendje szerint fennálló tanulói vagy hallgatói jogviszonyról, valamint egyetemi, főiskolai hallgató esetén az oktatási intézmény igazolása az ösztöndíj összegéről.

Egyedülálló, különélő szülő esetén:
· az egyedülállóság tényére vonatkozó nyilatkozat (egyedülálló aki: hajadon, nőtlen, özvegy, elvált, házastársától külön él és nincs élettársa),

· a gyermekét nevelő egyedülálló szülő részére folyósított – magasabb összegű – családi pótlék utolsó havi kifizetésének igazolása (postaszelvény, bankszámlakivonat),

· a gyermek elhelyezésére, ideiglenes hatályú elhelyezésére vonatkozó bírósági, illetve gyámhatósági döntés; a gyámrendelés tárgyában hozott gyámhatósági határozat; a gyermek elhelyezésére és a szülői felügyelet gyakorlására vonatkozó gyámhivatali jegyzőkönyv,

· a gyermektartásdíj megállapításáról rendelkező vagy az egyezséget jóváhagyó bírósági ítélet, vagy végzés másolata, ennek hiányában a szülők közös nyilatkozata, valamint a gyermektartásdíj utolsó havi összegének igazolása (bankszámlakivonat, postaszelvény),

· ha tartásdíjat nem kap: a tartásdíj megállapítása iránti bírósági kereset másolata, vagy a tartásdíj bírói úton történő végrehajtása iránti kérelem igazolása, vagy az állam általi megelőlegezését kezdeményező iratok másolata.

Milyen költségei vannak az eljárásnak:   Az eljárás illetékmentes
Ügyintézés határideje:  A Szociális, Egészségügyi, Ifjúsági és Köznevelési Bizottság soron következő ülésén hozza meg.

Hol intézhetem el:
Személyesen ügyfélfogadási időben (Polgármesteri Hivatal, Telki, Petőfi u. 1., 1. épület), illetve postán (2089 Telki, Petőfi S.u.1.) lehet benyújtani iratot.

Ügyintéző: Tieblné Czentár Zsuzsanna, Tel: 26/920-808 

            Hétfő:
14-18

            Szerda:
8-12 és 13-16

            Péntek: 
8-12
Jogorvoslati lehetőség:      

A határozat ellen 15 napon belül a Képviselő-testülethez lehet fellebbezést benyújtani.

Vonatkozó jogszabályok:

A szociális igazgatásról és ellátásokról valamint a gyermekvédelmi ellátásokról szóló 16/2023.(VIII.29.) Ör. számú rendelete

